Jaavalased
Jaavalased on austroneesia rahvas, Indoneesia suurim rahvas. Kõnelevad jaava keelt ja indoneesia keelt. Jaavalaste üldarv on ligikaudu 100 miljonit. 2010. aasta rahvaloenduse andmetel elas Indoneesias 94 843 000 jaavalast (40,06% kogu elanikkonnast) Lisaks Jaava saarele elab jaavalasi ka mitmel pool mujal Indoneesias. Väljaspool Indoneesiat elab jaavalasi kõige rohkem Malaisias ja Hollandis. Enamus jaavalasi on islami usku, kuid nende kultuur on minevikus olnud väga suurel määral mõjutatud hinduismist ja budismist.